માતૃમંદિરની રચના સાચેજ ઈશ્વરની દેન છે. ક્રિસ્ટલની દીવાલો જોતા જોતા ઉપરની બાજુ ચઢાણ મોહક લાગે વચ્ચે બધાને એકદમ ચોખ્ખા મોજા પહેરવા આપવામાં આવે છે અને સફેદ જાજમ, સફેદ દીવાલો ઉપરાંત સફેદ કિરણોનો ધોધ સમા વાતાવરણમાં ઉપરના કક્ષમાં વર્તુળાકારે બધાને બેસીને ઇષ્ટદેવનું સ્મરણ કરવા ૧૦ થી ૧૫ મિનિટનો સમય આપવામાં આવે ત્યારે અનેકને સમાધી લાગી જાય છે. ક્રિસ્ટલના બલ્બના કિરણો એ બીજા સમગ્ર વિશ્વના માનવોને ચેતના અને શાંતિનો સંદેશ પહોંચાડતા હોય તેમ ચોક્કસ અનુમાન કરી શકાય છે.